
[bookmark: _GoBack]Izziņa par atzinumos sniegtajiem iebildumiem

	Informatīvais ziņojums “Par situāciju cilvēkiem paredzēto zāļu ievešanas un izvešanas kontrolē un uzraudzībā”
 (VSS - 396)


(dokumenta veids un nosaukums)

I. Jautājumi, par kuriem saskaņošanā vienošanās nav panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	
	
	
	
	
	



Informācija par starpministriju (starpinstitūciju) sanāksmi vai elektronisko saskaņošanu

	Datums
	07.06.2018.

	
	

	Saskaņošanas dalībnieki
	Tieslietu ministrija (Andra Reinfelde, andra.reinfelde@tm.gov.lv),
Finanšu ministrija  (Ilze Sevele, Ilze.Sevele@fm.gov.lv; Laine Paspārne, Laine.Pasparne@vid.gov.lv)
Zemkopības ministrija (Inta Krauja, inta.krauja@tm.gov.lv), 
Pārresoru koordinācijas centrs (Sigita Sniķere, sigita.snikere@pkc.mk.gov.lv)




	Saskaņošanas dalībnieki izskatīja šādu ministriju (citu institūciju) iebildumus
	
	Finanšu ministrija, Zemkopības ministrija

	

	Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā
	Tieslietu ministrija, Finanšu ministrija, Pārresoru koordinācijas centrs, Latvijas Tirdzniecības un rūpniecības kamera



II. Jautājumi, par kuriem saskaņošanā vienošanās ir panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1.
	 Protokollēmuma projekts:

2. Pēc tam, kad Ministru kabinetā tiks izskatīti priekšlikumi par funkciju dublēšanās novēršanu attiecībā uz zāļu kontroli robežkontroles punktos, Zemkopības ministrijai kopīgi ar Finanšu ministriju sagatavot un noteiktā kārtībā iesniegt izskatīšanā Ministru kabinetā nepieciešamos grozījumus Ministru kabineta 2007. gada 26. jūnija noteikumos Nr. 436 "Zāļu ievešanas un izvešanas kārtība” attiecībā uz kompetento iestāžu pienākumiem un tiesībām, kas izriet no Eiropas Parlamenta un Padomes 2008. gada 9. jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, Eiropas Parlamenta un Padome 2016. gada 11. maijā Regulas (ES) 2016/793 par izvairīšanos no dažu svarīgāko zāļu tirdzniecības novirzīšanās uz Eiropas Savienību un Eiropas Parlamenta un Padomes 2006. gada 17. maija Regulas (EK) Nr. 816/2006 par patentu piespiedu licencēšanu attiecībā uz farmaceitisko produktu ražošanu eksportam uz valstīm, kurās ir sabiedrības veselības aizsardzības problēmas.
	Zemkopības ministrija (16.05.2018. Nr. 5-3e/1166/2018

Ņemot vērā, ka Farmācijas likuma 6. panta 1.punktā noteikts, ka veselības ministrs savas kompetences ietvaros realizē valsts politiku farmācijas jomā, organizē farmācijas regulēšanai nepieciešamo normatīvo aktu projektu izstrādi un spēkā esošo normatīvo aktu prasību izpildes kontroli, izteikt informatīvajam ziņojumam pievienotā Ministru kabineta sēdes protokollēmuma projekta 2.punktu šādā redakcijā:

“2. Veselības ministrijai, sadarbībā ar Zemkopības ministriju un Finanšu ministriju sagatavot un noteiktā kārtībā iesniegt izskatīšanā Ministru kabinetā nepieciešamos grozījumus Ministru kabineta 2007. gada 26. jūnija noteikumos Nr. 436 "Zāļu ievešanas un izvešanas kārtība” attiecībā uz kompetento iestāžu pienākumiem un tiesībām, kas izriet no Eiropas Parlamenta un Padomes 2008. gada 9. jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, Eiropas Parlamenta un Padome 2016. gada 11. maijā Regulas (ES) 2016/793 par izvairīšanos no dažu svarīgāko zāļu tirdzniecības novirzīšanās uz Eiropas Savienību un Eiropas Parlamenta un Padomes 2006. gada 17. maija Regulas (EK) Nr. 816/2006 par patentu piespiedu licencēšanu attiecībā uz farmaceitisko produktu ražošanu eksportam uz valstīm, kurās ir sabiedrības veselības aizsardzības problēmas.”



	
Saskaņots elektroniskajā saskaņošanā 

Informatīvais ziņojums “Par situāciju cilvēkiem paredzēto zāļu ievešanas un izvešanas kontrolē un uzraudzībā” nerunā par funkciju izmaiņām kompetentajām iestādēm.

Veselības ministrija atbilstoši kompetencei un spēkā esošajiem normatīvajiem aktiem ir sagatavojusi situācijas aprakstu par iesaistīto institūciju kompetenci zāļu ievešanas no trešajam valstīm un izvešanas uz trešajam valstīm kontrolē uz valsts ārējās robežas, muitas zonās un muitas noliktavās.

Tā kā Veselības ministrija un Veselības inspekcija nav kompetentās iestādes par ārējās robežas kontroli un muitas iestāžu kompetenču un veicamo funkciju piekritības izvērtēšanu, Ministru kabineta 2016. gada 2. februāra sēdes protokola Nr. 5 26. § 3. punkts atzīstams par aktualitāti zaudējušu, attiecīgais uzdevums normatīvajos aktos precīzi definē, kura institūcija ir atbildīga par konkrēto regulu pantu izpildi, un tas izpildās ar Ministru kabineta 2017. gada 28. augusta sēdes protokola Nr. 41 1. § 18. punktā dotā uzdevuma izpildi.

Zemkopības ministrijas un Pārtikas un veterinārā dienesta pārstāvji uzsvēra, ka pašreizējā sistēma zāļu kravu ievešanas Savienības muitas teritorijā (turpmāk – ievešana) kontrolē ir sadrumstalota starp trīs institūcijām, rada VID Muitas pārvaldes un Pārtikas un veterinārā dienesta funkciju dublēšanu. Savukārt Veselības inspekcija, atbilstoši MK 436 5.1 punkta normai, izpilda tirgus uzraudzības iestādes funkcijas (Regulas 765/2008 1. panta 18. punkts) attiecībā uz cilvēkiem paredzētā zālēm. Līdz ar to Finanšu  ministrijai un Zemkopības ministrijai ir jāvienojas vai ārējās robežas kontroli atbildīgās iestādes pienākumus pilda muitas iestādes vai atbilstoši regulējumam MK noteikumos Nr. 436 turpina pildīt Pārtikas un veterinārais dienests, kā arī jāvienojas arī par to vai – 
a) Eiropas Parlamenta un Padome 2016. gada 11. maijā Regulā (ES) 2016/793 par izvairīšanos no dažu svarīgāko zāļu tirdzniecības novirzīšanās uz Eiropas Savienību un
b) Eiropas Parlamenta un Padomes 2006. gada 17. maija Regulā (EK) Nr. 816/2006 par patentu piespiedu licencēšanu attiecībā uz farmaceitisko produktu ražošanu eksportam uz valstīm, kurās ir sabiedrības veselības aizsardzības problēmas
muitai uzliktos pienākumus turpina pildīt Pārtikas un veterinārais dienests vai arī tā ir muitas iestāžu kompetence.
	Protokollēmuma projekts:

2. Zemkopības ministrijai kopīgi ar Finanšu ministriju vienlaikus ar Ministru kabineta 2017. gada 28. augusta sēdes protokollēmumā (prot. nr. 41., 1. §) 18.punktā doto uzdevumu sagatavot un noteiktā kārtībā iesniegt izskatīšanā Ministru kabinetā nepieciešamos grozījumus Ministru kabineta 2007. gada 26. jūnija noteikumos Nr. 436 "Zāļu ievešanas un izvešanas kārtība” attiecībā uz kompetento iestāžu pienākumiem un tiesībām, kas izriet no Eiropas Parlamenta un Padomes 2008. gada 9. jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, Eiropas Parlamenta un Padome 2016. gada 11. maijā Regulas (ES) 2016/793 par izvairīšanos no dažu svarīgāko zāļu tirdzniecības novirzīšanās uz Eiropas Savienību un Eiropas Parlamenta un Padomes 2006. gada 17. maija Regulas (EK) Nr. 816/2006 par patentu piespiedu licencēšanu attiecībā uz farmaceitisko produktu ražošanu eksportam uz valstīm, kurās ir sabiedrības veselības aizsardzības problēmas.

3. Atzīt Ministru kabineta 2016. gada 2. februāra sēdes protokollēmuma (prot. Nr. 5, 26. §) “Noteikumu projekts “Grozījumi Ministru kabineta 2007. gada 26. jūnija noteikumos Nr. 436 “Zāļu ievešanas un izvešanas kārtība”” 3. punktā doto uzdevumu par aktualitāti zaudējušu.

	2.
	
	Finanšu ministrija (16.05.2018.; Nr. 12/A-7/2226)

Finanšu ministrija neatbalsta ierosinājumu mainīt šobrīd spēkā esošo kompetenču sadalījumu starp zāļu kontrolē un uzraudzībā iesaistītajām kompetentajām iestādēm, kuras īsteno iepriekš minēto normatīvo aktu prasības šādu apstākļu dēļ:

Ziņojuma II daļā secināts, ka veikt grozījumus Ministru kabineta 2007.gada 26.jūnija noteikumos Nr.436 “Zāļu ievešanas un izvešanas kārtība” (turpmāk – Noteikumi Nr.436), lai precīzi definētu atbildīgo iestādi, var tikai pēc tam, kad reāli Zemkopības ministrija būs vienojusies ar Finanšu ministriju (Valsts ieņēmumu dienestu) par funkciju sadali, proti, kura iestāde no tām turpmāk nodrošinās zāļu ievešanas, izlaišanas apturēšanu vai aizturēšanu, kas noteikta muitai un par ārējās robežas kontroli atbildīgai iestādei saskaņā ar:
- Eiropas Parlamenta un Padomes 2008.gada 9.jūlija Regulu (EK) Nr.765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93 (turpmāk – Regula 765/2008),
- Eiropas Parlamenta un Padome 2016.gada 11.maijā Regulu (ES) 2016/793 par izvairīšanos no dažu svarīgāko zāļu tirdzniecības novirzīšanās uz Eiropas Savienību (turpmāk – Regula 2016/793),
- Eiropas Parlamenta un Padomes 2006.gada 17.maija Regulu (EK) Nr.816/2006 par patentu piespiedu licencēšanu attiecībā uz farmaceitisko produktu ražošanu eksportam uz valstīm, kurās ir sabiedrības veselības aizsardzības problēmas (turpmāk – Regula 816/2006).
Finanšu ministrija neatbalsta ierosinājumu mainīt šobrīd spēkā esošo kompetenču sadalījumu starp zāļu kontrolē un uzraudzībā iesaistītajām kompetentajām iestādēm, kuras īsteno iepriekš minēto normatīvo aktu prasības šādu apstākļu dēļ: 
1. Noteikumu Nr.436 6.punktā Pārtikas veterinārajam dienestam noteiktās kompetences nepārklājas ar muitas dienestam noteiktajām kompetencēm un nav saistītas ar muitas normatīvajos aktos paredzētajām prasībām. Pārtikas veterinārais dienests savas kompetences ietvaros zāļu kontroles veic pirms tiek pieteikta muitas procedūra – laišana brīvā apgrozībā – kādā no Valsts ieņēmumu dienesta (turpmāk- VID) muitas iestādēm. Savukārt, muitas dienests uzsāk muitošanas procesu tikai pēc tam, kad ir veikti Pārtikas veterinārā dienesta kontroles pasākumi zāļu atbilstības jomā, atbilstoši Regulas 765/2008, Regulas 2016/793 un Regulas 816/2006 noteiktajām prasībām. Šāda kārtība ir noteikta visu Latvijas teritorijas robežšķērsošanas vietu pārbaužu tehnoloģijās, kuras apstiprina visas iesaistītās kompetentās robežkontroles iestādes – VID Muitas pārvalde, Pārtikas veterinārais dienests un Valsts robežsardze. 
2. Zāļu kontroli pirms ir pieteikta muitas procedūra, piemēram, laišana brīvā apgrozībā vai eksports, VID muitas iestādes neveic.
3. Zāles, kuras nesatur Latvijā kontrolējamās narkotiskās vai psihotropās vielas un kuras tiek pārvietotas tranzītā caur Latvijas teritorijai no vienas trešās valsts uz citu trešo valsti, VID muitas iestādes, attiecībā uz zāļu apriti regulējošo normatīvo aktu prasību ievērošanu, nekontrolē.
4. VID muitas iestādes neīsteno muitas kontroles pasākumus zālēm muitas noliktavās attiecībā uz zāļu apriti regulējošo normatīvo aktu prasību ievērošanu.
5. Muitas likuma 19.pantā noteikts, ka preču muitošana pabeidzama tikai pēc to obligātās veterinārās, fitosanitārās vai citas normatīvajos aktos paredzētās kontroles, līdz ar to, VID, izvērtējot nepieciešamību, ir tiesības novirzīt kravas Pārtikas veterinārajam dienestam normatīvajos aktos paredzēto kontroļu veikšanai, ja tādas netika īstenotas pirms procedūras – laišana brīvā apgrozībā – pieteikšanas. 
6. Lēmumu par zāļu kravas ievešanas vai izvešanas aizliegumu pieņem zāļu uzraudzības un kontroles kompetentā iestāde, nevis VID, kurš, savukārt,  īsteno kompetentās iestādes pieņemto lēmumu uz robežas.
7. Saskaņā Regulas 765/2008 27.pantu un Eiropas Komisijas vadlīnijām “Guidelines for import controls in the area of product safety and compliance” zāļu uzraudzības kompetentajai iestādei ir jāveic visas ar drošumu un atbilstības kritērijiem saistītās kontroles laika posmā no preču ievešanas Eiropas Savienības teritorijā un pirms to laišanas brīvā apgrozībā. Turklāt tirgus uzraudzības ietvaros VID muitas iestādes veic pārsvarā dokumentu kontroles, savukārt fiziskās kontroles tiek īstenotas gadījumos, kad tiek saskatīti augsti riski.
Ņemot vērā minēto, uzskatām, ka Noteikumos Nr.436 spēkā esošais kompetenču sadalījums starp zāļu kontrolē un uzraudzībā iesaistītajām iestādēm atbilst katras attiecīgās iestādes funkcijām un noteiktajai kompetencei valsts pārvaldē. Tādējādi grozījumu veikšana šajā normatīvajā aktā nav nepieciešama.
	Saskaņots elektroniskajā saskaņošanā

Skatīt info Izziņas II sadaļas 1. punktā.
	



	
Atbildīgā amatpersona
	  


	
	(paraksts*)



Piezīme. * Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ingūna Mača
	(par projektu atbildīgās amatpersonas vārds un uzvārds)

	Veselības ministrijas Farmācijas departamenta vecākā eksperte

	(amats)

	67 876 117

	(tālruņa un faksa numurs)

	Inguna.Maca@vm.gov.lv

	(e-pasta adrese)

